РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 40

от заседание на комисия ”Управление на собствеността”
към Пленума на Висшия съдебен съвет, проведено на 27.07.2017 г.

Днес, 27.07.2017 г., четвъртък, от 9.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                      ПРЕДСЕДАТЕЛ: Михаил Кожарев
ЧЛЕНОВЕ: Светла Петкова                                                                                                                                                                                           Розалин Трендафилов                                                                                                                                                                          
                                                                                    Милка Итова
							          Юлиана Колева

           От администрацията на ВСС присъстват: инж. Дениза Павлова – главен експерт в дирекция „Управление на собствеността на съдебната власт” и и.д. началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“ и Анжела Цветанова - младши експерт в дирекция „Управление на собствеността на съдебната власт“ .

1. ОТНОСНО: Протокол от заседание на жилищна комисия към Пленума на ВСС, проведено на 24.07.2017 г. 
Приложение: Доклад от Д. Тончев - главен секретар на ВСС и председател на ЖК към Пленума на ВСС, дневен ред, протокол, проекти за определяне на група, за класиране, за разпределение на жилище и заявления.   

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. На основание чл. 20, ал. 1 от Правилата за отдаване под наем на недвижими имоти – частна държавна собственост, предоставени в управление на ВСС за жилищни нужди и за дейността на жилищната комисия към Пленума на ВСС и във връзка с протокол от заседание на жилищна комисия, проведено на 24.07.2017 г., на което са разгледани подадени към жилищна комисия на ВСС заявления на кандидати от Бюро по защита към главния прокурор за настаняване под наем в жилища от ведомствения жилищен фонд на Висш съдебен съвет:
1. Заявление с рег. № 94-Б-51/11.05.2016 г. от Борислав Димитров Стоянов - специалист ІІ-І степен, инспектор /психолог/ в Бюро по защита при главния прокурор. 
2. Заявление с рег. № ВСС-8303/19.06.2017 г. от Емил Ганчев Ганчев – заместник-директор на Бюро по защита при главния прокурор,

1. ОДОБРЯВА проект за определяне групата на картотекираните кандидати от Бюро по защита при главния прокурор както следва:
Борислав Димитров Стоянов 		- ІІІ група жилищна нужда.
Емил Ганчев Ганчев 			- І група жилищна нужда.

2. ОДОБРЯВА проект за класиране на картотекираните кандидати от Бюро по защита при главния прокурор както следва
-	 на първо място Емил Ганчев Ганчев – заместник-директор на Бюро по защита при главния прокурор;
-	на второ място Борислав Димитров Стоянов - специалист ІІ-І степен, инспектор /психолог/ в Бюро по защита при главния прокурор. 

3. ОДОБРЯВА проект за разпределение на жилището предназначено за ползване от Бюро по защита при главния прокурор - апартамент № 25, гр. София, р-н „Триадица”, ж.к. „Манастирски ливади-Б” № 61, секция „А+Б”, вх. Б, ет. 2 като същото се предостави за настаняване на Емил Ганчев Ганчев – заместник-директор на Бюро по защита при главния прокурор
	4. Изпраща настоящето решение на жилищната комисия към Пленума на ВСС за предприемане на необходимите действия.

2. ОТНОСНО: Писмо с вх. № ВСС-9961/17 г. от председателя на РС Димитровград за предоставяне от община Димитровград на две помещения за нуждите на РС Димитровград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1.Дава съгласие да бъдат поискани две помещения – общинска собственост в  сграда с идентификатор 21052.1015.74.4, находяща се в Димитровград, бул. „Г.С.Раковски№ № 13, които да бъдат предоставени за безвъзмездно управление на ВСС за срок от 10 години за нуждите на РС Димитровград, а именно:
- на кота +0.00 – помещение № 17
- на кота +3.60- помещение № 18 
  
ПРЕДЛАГА на Пленума на Висшия съдебен съвет да вземе следното решение:

1.	Упълномощава представляващия ВСС да поиска от Общински съвет Димитровград и  от кмета на Община Димитровград да бъдат предоставени за безвъзмездно управление на ВСС за срок от 10 години за нуждите на РС Димитровград  две помещения в сграда с идентификатор 21052.1015.74.4, находяща се в Димитровград, бул. „Г.С.Раковски№ № 132, а именно:
- на кота +0.00 – помещение № 17
- на кота +3.60- помещение № 18  
2.	Внася точката за разглеждане в следващо заседание на Пленума на ВСС.

3. ОТНОСНО: Писмо от Районен съд Трявна с наш Вх.№ ВСС-9131 от 03.07.2017 год. с искане за отпускане на средства за доставка и монтаж на разширителен съд на отоплителна инсталация,  на  стойност 411,94 лв.с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Извършването на разход за текущ авариен ремонт - за доставка и монтаж на разширителен съд на отоплителна инсталация в Районен съд Трявна,  на  стойност 412 лв.с ДДС, е неотложно необходимо.
          	3.2. Решението да се изпрати на комисия „Бюджет и финанси” за  корекция на бюджета на  Районен съд Трявна.

4. ОТНОСНО: Писмо от Районен съд Търговище с наш Вх.№ ВСС-6162 от 03.05.2017 год. с искане за отпускане на допълнителни средства за довършване на текущ ремонт на сервизни помещения ,  на  стойност 3 500  лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на разход за довършване на текущ непредвиден ремонт на сервизни помещения в сградата на Районен съд Търговище е неотложно необходимо. Стойността на разхода е определена на  3 480 лв. с ДДС, съгласно оферта от фирмата-изпълнител на основните СМР по ремонта.
         	4.2. Решението да се изпрати на комисия „Бюджет и финанси” за  корекция на бюджета на  Районен съд Търговище.

5. ОТНОСНО: Писмо от Административен съд Русе с наш Вх.№ ВСС-9309 от 05.07.2017 год. с искане за отпускане на средства за ремонт на климатична инсталация /5 301,00 лв./;повишаване безопасността-видеонаблюдение / 1 895,52 лв./и обезопасяване на прозорци /1 158,46 лв./; и доставка и монтаж на противообледенителна инсталация /7 029 лв./. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за доизграждане на системата за видеонаблюдение в Адм. съд Русе е нецелесъобразно.
5.2. Извършването на разход за обезопасяване на прозорците на Административен съд Русе е нецелесъобразно.
   Мотиви: Обектът е въведен в експлоатация и тогава е отговарял на изискванията на Наредба №4, като охранителните системи са отговаряли на нормите за безопасност, и те са били приети за достатъчни. 
5.3. ОТЛАГА вземането на решение за отпускане на средства за ремонт на климатична инсталация, до изясняване на причините за забавяне на реакцията при установяване на появили се дефекти в рамките на гаранционния срок от 5 год., съгласно чл.20, ал.4, т.4 от „НАРЕДБА № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти“. Решението на комисията да се изпрати на Председателя на Административен Съд Русе, за извършване на действия по компетентност.
5.4. Извършването на разход за придобиване на ДМА – доставка и монтаж на противообледенителна инсталация, е наложително. Стойността на  разхода  е  определена  на 7 029 лв. с ДДС, съгласно най-ниската оферта. 
5.5. Решението да се изпрати на комисия „Бюджет и финанси” за  съгласуване на корекцията на бюджета на  Административен съд Русе.

6. ОТНОСНО: Писмо от Окръжен съд Разград с наш Вх.№ ВСС-8315 от 20.06.2017 год. с искане за отпускане на средства за текущ ремонт-доставка и монтаж на алуминиева преграда за съдийски коридор на стойност 2 000 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за текущ ремонт-доставка и монтаж на алуминиева преграда за съдийски коридор в Окръжен съд Разград е целесъобразно. Стойността на разхода е определена на  940 лв. с ДДС, съгласно най-ниската оферта. 
           	6.2. Решението да се изпрати на комисия „Бюджет и финанси” за  корекция на бюджета на  Окръжен съд Разград.

7. ОТНОСНО: Писмо от Районен съд Брезник с наш Вх.№ ВСС-8905 от 29.06.2017 год. с искане за отпускане на средства за осигуряване безопасна зона около сградата на съда. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1.ОТЛАГА вземането на решение за извършване на разход за осигуряване на безопасна зона около  сградата на Районен съд Брезник, чрез поставяне на бариера.
  	7.2. Предлага на административния ръководител на Районен съд Брезник да набави изискуемите документи към искането.

8. ОТНОСНО: Писмо от Окръжен съд Смолян с наш Вх.№ ВСС-9871 от 07.07.2017 год. с искане за отпускане на средства за текущ ремонт на съдебна зала/2 703,84 лв./, и обзавеждане на същата /10 315,20 лв./,  на  обща стойност 13 019,04  лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за текущ ремонт на съдебна зала и обзавеждане на същата в сградата на Окръжен съд Смолян е целесъобразно. Стойността на разхода е определена на  12 704 лв. с ДДС, съгласно представената оферта за СРР и приетите по т.23 от протокол №30/16.07.2008 г. от заседанието на Висшия съдебен съвет лимити за обзавеждане на съдебна зала.
          	8.2. Решението да се изпрати на комисия „Бюджет и финанси” за  корекция на бюджета на  Окръжен съд Смолян.

9. ОТНОСНО: Писмо от Районен съд Сливен с наш Вх.№ ВСС-9970 от 08.07.2017 год. с искане за отпускане на средства за текущ авариен ремонт на архивно помещение,  на  стойност 18 418,97  лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за авариен текущ ремонт на архивно помещение в районен съд Сливен спешно наложително. Стойността на разхода е определена на  18 420 лв. с ДДС, съгласно най-ниската оферта.
              9.2. Решението да се изпрати на комисия „Бюджет и финанси” за  корекция на бюджета на  Районен съд Сливен.

10. ОТНОСНО: Писмо от Районен съд Кубрат с наш Вх.№ ВСС-9151 от 03.07.2017 год. с искане за отпускане на средства за подмяна на негодна прозоречна дограма на стойност 10 656  лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за текущ ремонт - подмяна на негодна прозоречна дограма в Районен съд Кубрат е необходимо. Стойността на разхода е определена на  10 656 лв. с ДДС, съгласно най-икономически изгодната оферта.
           	10.2. Решението да се изпрати на комисия „Бюджет и финанси” за  корекция на бюджета на  Районен съд Кубрат.

11. ОТНОСНО: Осигуряване на средства за текущ ремонт на покрив, фасада и вътрешно боядисване и подмяна на подови настилки в сградата на Районен съд, писмо вх. рег. № ВСС-8198/16.06.2017г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за текущ ремонт, включващ покрив, фасада, вътрешно измазване, боядисване и подмяна на подови настилки в сградата на Районен съд – Мадан, в размер на 38 287,00 лв. с вкл. ДДС, е аварийно необходим. Стойността му е определена съгласно най-ниската оферта.
11.2. ИЗПРАЩА решението на комисия „Бюджет и финанси“ за корекцията на бюджета на Районен съд-Мадан.

12. ОТНОСНО: Проект на решение за упълномощаване на административните ръководители на органите на съдебната власт.  

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:

	1. УПЪЛНОМОЩАВА административните ръководители на органите на съдебната власт, на които е възложено стопанисването на недвижими имоти с решения на Пленума на Висшия съдебен съвет:
- да организират и провеждат процедури за отдаване под наем на недвижими имоти или части от недвижими имоти – държавна собственост, при условията и реда на Закона за държавната собственост и Правилника за прилагане на Закона за държавната собственост;
- да сключват, изменят, прекратяват или развалят договори за наем със спечелилите търговете участници, като страна по договорите следва да бъде Висш съдебен съвет, с административен адрес: гр. София, ул. „Екзарх Йосиф“ № 12, БУЛСТАТ 121513231.

Да представляват Висшия съдебен съвет пред:
- общинските администрации, общинските служби по земеделие, Агенция по геодезия, картография и кадастър /СГКК/, службите по геодезия, картография и кадастър/СКК/, във връзка с подаването и получаването на документи, необходими за актуализирането или съставянето на актове за държавна собственост на имотите;
- областните администрации, във връзка със съставянето на актове за държавна собственост на имотите, за които липсват такива или следва да бъдат актуализирани;
- общинските администрации във връзка с изготвянето и подаването на данъчни декларации по чл.14 от Закона за местните данъци и такси, както и във връзка с определяне размера на такса битови отпадъци.
Настоящото решение на Пленума на Висшия съдебен съвет отменя решение по т. 27 на протокол № 24/09.06.2016г. и решение по т. 64.1. на протокол № 27/07.07.2016г. 

2. Внася точката за разглеждане в следващо заседание на Пленума на ВСС.

                                                  ПРЕДСЕДАТЕЛ 
			      	        НА КОМИСИЯТА: /п/
								МИХАИЛ КОЖАРЕВ